Source: http://www.monitorfg.ro/2018/11/05/csm-fagaras-a-pierdut-la-constanta/
Timestamp: 2020-08-15 19:14:02+00:00

Document:
CSM Făgăraş a pierdut la Constanţa | Monitorul de Făgăraș
Acasă Ştiri din sport CSM Făgăraş a pierdut la Constanţa
Următorul meci va fi la Făgăraş, sîmbătă, 10 noiembrie, ora 18.00
La sfîrşitul săptămînii trecute a avut loc o nouă etapă a Ligii Naţionale de handbal masculin. După jocul bun din etapa precedentă cînd a remizat pe propriul teren contra formaţiei din Baia Mare, CSM Făgăraş a făcut deplasarea la Constanţa. La capătul unui joc cu două reprize total diferite, Dobrogea Sud Constanţa s-a impus cu scorul de 37-23, după ce la pauză scorul era 17-13 pentru formaţia gazdă. În prima parte a jocului CSM Făgăraş a ţinut ritmul, cea mai mare diferenţă de scor fiind înregistrată chiar înainte de pauză. În repriza secundă, CSM-ul a căzut fizic iar gazdele s-au distanţat progresiv pe tabela de marcaj. CSM Făgăraş a început partida în următoarea formaţie: Vîlceanu, Bejenariu, Vancea, Popia, Ungureanu, Constantinescu, Dedu. Pe parcursul joculuiu au mai evoluat: Ivanov, Mateoniu, Turcu, Huta, Roşca, Bahan, Mînea şi Cîmpan. Principalii marcatori pentru CSM Făgăraş în acest joc au fost: Vancea şi Ungureanu cu cîte cinci reuşite. Următorul meci pentru CSM Făgăraş va avea loc sîmbătă, 10 noiembrie, cu începere de la ora 18 contra formaţiei din Timişoara.
Articolul precedentCupa României la Karate
Articolul următorFotbal, Liga 1- Rezultate

References: CSM 
 CSM 
 CSM 
 CSM 
 CSM 
 CSM